6.4.2022
MT
Il-Ġurnal Uffiċjali tal-Unjoni Ewropea
C 152/117
1.7.
Abbażi ta’ diversi Opinjonijiet (1) u l-pilastru tad-drittijiet soċjali, il-KESE jappoġġja miżuri fil-livell tal-UE u tal-Istati Membri li jrawmu l-kooperazzjoni bejn is-sistemi tas-saħħa fir-rigward tal-valuri tal-UE bħad-dinjità u l-kompetizzjoni ġusta u li jimmiraw lejn konverġenza’ l fuq tas-sistemi tas-sistemi tas-saħħa u dawk soċjali. 1.8.
Matul il-pandemija, rajna l-espansjoni meħtieġa, fuq skala bla preċedent, tal-attività Ewropea u tal-istat biex jassistu kemm lin-negozji individwali kif ukoll lill-individwi.
Il-KESE jenfasizza li huwa importanti li wieħed jimxi minn miżuri ta’ emerġenza għal investimenti produttivi għal irkupru inklużiv u sostenibbli fuq perjodu ta’ żmien medju u twil; ukoll sabiex jiġi evitat il-periklu li l-politiki fiskali u monetarji jistgħu jkunu soġġetti għal riskji ta’ inflazzjoni għolja li jistgħu jwasslu għal staġnar. 1.9.
Il-KESE jilqa’ l-isforzi tal-Kummissjoni Ewropea biex tappoġġja kampanji nazzjonali ta’ litteriżmu fil-media f’kooperazzjoni mal-Osservatorju Ewropew tal-Media Diġitali (EDMO) u mal-Grupp ta’ Esperti dwar il-Litteriżmu fil-Media, u b’hekk ikompli jingħata kontribut għall-ġlieda kontra d-diżinformazzjoni inkluża d-diżinformazzjoni kontra t-tilqim li tikkawża biża’ bla bażi u ħsara serja. 1.10.
Il-Kumitat huwa favur l-isforzi biex tissaħħaħ il-kooperazzjoni internazzjonali u tinbena s-saħħa tal-Ewropa fl-istituzzjonijiet internazzjonali.
Il-KESE jirrimarka li kwalunkwe dgħufija tal-pożizzjoni u l-involviment tal-Ewropa fl-organizzazzjonijiet internazzjonali toffri lok għal pajjiżi oħra barra mill-UE biex jaġixxu b’mod li ma jkunx favorevoli għall-valuri li tirrappreżenta l-Unjoni Ewropea.
2.
Kummenti ġenerali 2.1.
Fil-bidu tal-2020, il-pandemija tal-COVID-19 ħarġet fid-dieher xi wħud mid-disfunzjonijiet eżistenti fis-settur tas-saħħa, f’ħafna stati u istituzzjonijiet tal-UE, kif ukoll f’xi setturi tal-ekonomija.
Dan kollu kompla jżid mas-severità tal-kriżi u l-iżbilanċ soċjali. 2.2.
Il-Kumitat jilqa’ l-pass mill-Unjoni Ewropea u l-istituzzjonijiet tagħha biex b’mod kontinwu jivvalutaw il-proċessi matul il-pandemija, kemm f’termini ta’ piż bla preċedent fuq is-sistemi tas-saħħa kif ukoll f’termini tal-impatt fuq l-Unjoni Ewropea b’mod ġenerali.
Il-Kumitat jisħaq li dan il-perjodu passat għandu jiġi vvalutat ukoll bħala test ta’ emerġenza fir-rigward tal-operat demokratiku u unifikat tal-UE. 2.3.
Il-KESE jirrikonoxxi l-isforz enormi tad-diversi istituzzjonijiet tal-UE biex jikkoordinaw l-għajnuna għat-tilqim, tal-istituzzjonijiet nazzjonali biex jipprovdu protezzjoni soċjali u programmi ta’ appoġġ, u tal-kumpaniji li għamlu l-almu tagħhom biex jipproteġu l-impjegati u l-operazzjonijiet tagħhom u laqgħu l-isfida biex terġa’ tintlaħaq sitwazzjoni normali malajr f’termini ta’ impjiegi u l-provvista ta’ prodotti essenzjali.
Fl-istess ħin, nosservaw li għad fadal ħafna xi jsir biex jiġu żgurati stabbiltà u bilanċ sħaħ fis-suq tax-xogħol. 2.4.
Il-KESE jisħaq li l-ewwel tagħlima ewlenija li ħadna hija li, speċjalment fiż-żmien ta’ pandemiji li jkunu ta’ natura reġjonali u/jew supranazzjonali, jeħtieġ li naħdmu flimkien fil-livell Ewropew biex insibu għodod konġunti mhux biss biex nirreaġixxu mill-perspettiva tas-saħħa, iżda wkoll biex nimmaniġġjaw l-emerġenza u nakkumpanjaw it-tranżizzjoni lejn irkupru rapidu iżda inklużiv u sostenibbli.
Il-Kumitat jenfasizza l-approċċ pożittiv tal-istituzzjonijiet Ewropej biex jistabbilixxu għodod finanzjarji ġodda u innovattivi miftiehma b’approċċ mibni fuq is-solidarjetà u bbażat fuq interess komuni. 2.5.
L-agħar sitwazzjoni possibbli tkun it-tifqigħa ta’ kriżi oħra qabel ma s-sitwazzjoni tkun stabbilizzat għalkollox.
Għalhekk, hija prijorità għall-Kummissjoni Ewropea li tieħu azzjoni llum biex tibni r-reżiljenza tas-sistemi ekonomiċi, soċjali u tas-saħħa għall-futur.
Il-KESE jaqbel ma’ din l-istrateġija u l-ħtieġa li tingħata ħarsa kritika lejn it-tagħlimiet meħuda u li jissaħħaħ l-immaniġġjar tal-kriżijiet fl-Unjoni Ewropea. 2.6.
Il-Kummissjoni Ewropea telenka għaxar tagħlimiet importanti mill-pandemija, iżda ssemmi biss fil-qosor “l-impatt mhux uniformi tal-kriżi, bi gruppi vulnerabbli fost dawk l-iktar milquta”.
Ir-rakkomandazzjonijiet jeħtieġ li jħarsu b’mod kritiku lejn dak li sar sa issa, dak li ħadem tajjeb u dak li jeħtieġ li jittejjeb. 2.7.
Hekk kif qed noħorġu mill-kriżi, qed jidher ukoll li kwistjoni ewlenija huwa n-nuqqas ta’ ħaddiema f’impjiegi “b’livell baxx ta’ ħiliet” ta’ importanza kruċjali.
Il-kriżi esponiet ukoll il-vulnerabbiltà tagħna għall-frammentazzjoni tal-ktajjen tal-provvista globali u l-ħtieġa li nikkunsidraw mill-ġdid l-istrateġija industrijali fir-rigward tal-manifattura ta’ prodotti essenzjali.
(1)
ĠU C 13, 15.1.2016, p. 40, ĠU C 14, 15.1.2020, p. 1.